I starten af januar måned fik Støvring Højskole afværget en truende betalingsstandsning. Bestyrelsen besluttede at højskolen skulle have et nyt fokusområde, der hed livsstil og sundhed. Det har betydet, at interessen for højskolen er vokset meget hurtigt. Alle 30 elevpladser til det nye hold er allerede besat. - Jeg har ikke et sekund været i tvivl om at skolen vil få succes, men havde ikke drømt om at det ville gå så stærkt med elevtilgang, siger den konstituerede forstander Flemming Darre. Det nye hold starter 9. februar.

Opsummering:
Det nye koncept som livsstilshøjskole har trukket masser af elever til Støvring Højskoles kommende hold. På to uger er alle 30 pladser blevet besat.